Foto: cnn.com Donald Trampning AQShdagi saylov kampaniyasi vaqtidagi yetakchi maslahatchilaridan biri, Jorjiya shtatidan kongressmen Jyek Kingston Moskvada AQShning yirik biznesi vakillari bilan yopiq uchrashuv o‘tkazdi. Kingston bu uchrashuv davomida Rossiyaga qarshi kiritilgan sanksiyalarni bekor qilish taxminini bildirgan. Bu haqda CNN telekanali xabar bermoqda. "Tramp sanksiyalar bilan bog‘liq vaziyatni o‘rganib chiqishi mumkin. Sanktsiyalar yetarlicha uzoq davom etdi. Kutilgan natijaga erishildimi? Tramp Barak Obama tashqi siyosatining prinsiplariga sodiq qolishni istamayapti", deb aytgan Kingston AQShning Milliy jamoatchilik radiosiga bergan intervyusida. Kingston, shuningdek, intervyusida Moskvada tadbirkorlar bilan uchrashganini aytgan. Kingston shu bilan birga Moskvada na Kremlning rasmiy vakillari, na AQSh diplomatlari bilan uchrashmaganini aytgan.